Diari Oficial de la Generalitat Valenciana


Sumari del DOGV 142, del 19-01-1984 (1984/802630)

LLEI 37/1983, de 28 de desembre, reguladora de la cessió de tributs a la Comunitat Valenciana.
----------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1983/12/28/37/dof/vci/html**

### Dades del document

Número de DOGV
:   142

Data del DOGV
:   19-01-1984

Secció del DOGV
:   DISPOSICIONS GENERALS

Número del document
:   1984/802630


Data del document
:   28-12-1983

Organisme emissor
:   Prefectura de L'Estat

Tipus de document
:   Llei

Llei 37/1983, de 28 de desembre, reguladora de la cessió de tributs a la Comunitat Valenciana.  
A tots els qui vegen i entonguen aquesta,  
Sapieu: Que les Corts Generals han aprovat i Jo sancione la Llei següent.   
La Llei Orgànica 8/1980, de 22 de setembre, de Finançament de les Comunitats Autònomes, preveu, entre els recursos de les Comunitats Autònomes, els tributs cedits totalment o parcial per l'Estat, assenyalant-hi que poden ser cedits els tributs relatius a les matèries tributàries de l'Impost sobre el Patrimoni Net, de l'Impost sobre Trasmissions Patrimonial s, de l?Impost sobre Successions i Donacions, de la imposició general sobre vendes en la fase minorista, dels impostos sobre consums específics en la fase minorista, llevat dels recaptes mitjançant monopolis fiscals, i de les de Luxe que és recaptat en destinació, mentre que l'Impost sobre el Valor Afegit no entre en vigor.   
La cessió de tributs prevista implica, no sols l'atribució del rendiment a la Comunitat Valenciana, sinó que, segons que preveu l'article 19.2 de l'esmentada Llei Orgànica 8/1980, també determina que cada Comunitat Autònoma assumirà, per delegació de l'Estat, la gestió, recaptació, inspecció i revisió, si convé, d'aquest.   
S'entendrà efectuada la cessió quan s'haja produït d'acord amb el precepte exprés de l'Estatut corresponent, sense perjudici que l'abast i les condicions d'aquesta siguen establerts en una Llei específica.   
La Llei Orgànica 5/1982, d?1 de juliol, de l'Estatut d'Autonomia de la Comunitat Valenciana, estableix que la Hisenda de la Comunitat Autònoma es constitueix, entre d'altres, amb els rendiments dels impostos cedits per l'Estat i de tots aquells la cessió dels quals siga aprovada per les Corts Generals, i de forma expressa en l'article 52 cedeix a la Generalitat Valenciana el rendiment dels tributs següents:   
a) Impost sobre el Patrimoni Net.   
b) Impost sobre Transmissions Patrimonials.   
c) Impost sobre Successions i Donacions.   
d) Imposició General sobre les vendes en la fase minorista.   
e) Els impostos sobre consums específics en la fase minorista, llevat dels recaptats mitjançant monopolis fiscals.   
f) Les taxes i d'altres exaccions sobre el joc.   
La Llei esmentada concreta també en l'article 54 que la gestió, recaptació i inspecció dels tributs cedits s'adequarà a la Llei Orgànica establerta en l'article 157.3 de la Constitució, assenyalant en l'article 52.3 que l'abast i les condicions de la cessió seran establerts per la Comissió Mixta a què es refereix l'apartat 1 de la disposició transitòria quarta de la Llei Orgànica 5/1982 esmentada de l'Estatut d'Autonomia de la Comunitat Valenciana, o si hi concorregueren raons d'urgència, com a Reial Decret Llei, en el termini de sis mesos a partir de la constitució de les Corts Valencianes.   
A fi que, d'una banda, el procés de cessió de tributs es desenvolupe de manera homogènia, uniforme i coordinada, garantint, alhora, la coherència del conjunt del sistema tributari espanyol, i que, d'altra banda, l'abast i les condicions d'aquesta cessió siga igual per a totes les Comunitats Autònomes, s'ha regulat, atenent als principis bàsics inclosos en la repetida Llei Orgànica 8/1980, de 22 de setembre, l'abast i les condicions en què s'ha de produir la cessió de tributs de l'Estat als Ens Autonòmics mitjançant una llei general aplicable a totes les Comunitats Autònomes. ,   
La Comissió Mixta paritària Estat-Comunitat Autònoma de la Comunitat Valenciana, en sessió plenària celebrada el 27 de juny de 1983, als efectes del que preveu l'apartat 3 de l'article 52 de l'Estatut d'Autonomia de la Comunitat Valenciana, ha pres l'acord de determinar com a abast i les condicions de la cessió de tributs a aqueixa Comunitat Autònoma els mateixos que, amb caràcter d'aplicació general a tots els Ens Autonòmics, estableix la Llei reguladora de Cessió de Tributs de l'Estat a les Comunitats Autònomes.   
Article primer  
L'abast i les condicions de la cessió de tributs a la Generalitat Valenciana, a què fa referència l?article 5 2 de l'Estatut d'Autonomia, són els establerts en la Llei general reguladora de Cessió de Tributs de l'Estat a les Comunitats Autònomes.   
Article segon  
1. Aquesta Llei entrarà en vigor el dia 1 de gener de 1984, sempre que en aquella data el cost efectiu dels serveis transferits a la Comunitat Valenciana excedesca del rendiment dels tributs susceptibles de cessió.   
2. Si no s'hi donàs aquesta condició, aquesta Llei entrarà en vigor el primer dia de l'exercici següent a aquell en què el cost efectiu dels serveis transferits excedesca del rendiment dels tributs susceptibles de cessió.   
No obstant això, i encara que no es donassen les condicions assenyalades en el primer apartat, si el cost efectiu dels serveis transferits, en la data que s'hi indica, fas superior al rendiment dels impostos susceptibles de cessió, excloses les taxes i exaccions sobre el joc, es procedirà a la cessió d'aquells, sense perjudici que, en l'exercici següent a aquell en què el cost efectiu dels serveis supere el rendiment del total dels tributs susceptibles de cessió, es procedesca a la cessió de les taxes i exaccions assenyalades.   
DISPOSICIO TRANSITORIA  
1. Mentre no s'haja procedit, a instància de la Comunitat Autònoma, al traspàs dels serveis adscrits als tributs cedits, l'Administració de l'Estat exercirà, en representació d'aquella, les funcions corresponents.   
2. El rendiment derivat dels tributs cedits obtingut per l'Administració de l'Estat en el període comprés entre el moment de l'entrada en vigor d'aquesta Llei i la data d'efectivitat del traspàs de serveis a què fa referència el número anterior, que corresponga a la Comunitat Autònoma, d'acord amb els criteris i punts de connexió de la Llei de Cessió de Tributs de l'Estat a les Comunitats Autònomes, s'entendrà realitzat per compte d'aqueixa Comunitat. Aquest rendiment serà lliurat mensualment a la Comunitat Autònoma.   
Per tant   
Mane a tots els espanyols, particulars i autoritats, que guarden i facen guardar aquesta Llei.   
Baqueira Beret, a 28 de desembre de 1983.   
JOAN CARLES R.   
El President del Govern,  
FELIPE GONZALEZ MARQUEZ


Còpia Permalink ELI